Kazys Bagdonavičius

Kazys Bagdonavičius (1941 m. lapkričio 10 d. Kaune – 2024 m. liepos 20 d. Vilniuje)Bagdonavičius Kazys. Lietuvos rašytojų sąjunga. 2024-07-20. Nuroda tikrinta 2024-07-20.KAZYS BAGDONAVIČIUS 1941 11 10 – 2024 07 20. Lietuvos rašytojų sąjunga. 2024-07-20. Nuroda tikrinta 2024-07-20. – Lietuvos žurnalistas, redaktorius, rašytojas.

 Biografija 
Baigė Kauno 7-ąją darbo jaunimo mokyklą. 1963–1966 m. Vilniaus universiteto Istorijos–filologijos fakulteto studijavo lietuvių kalbą ir literatūrą.

Nuo 1958 m. dirbo Kauno HE statyboje, Kauno įmonėse. 1968–1982 m. Valstybinio televizijos ir radijo komiteto vyresnysis redaktorius, rašė scenarijus televizijos serialams; 15 inscenizacijų pastatyta televizijos miniatiūrų teatre.

1982–1986 m. žurnalo „Komunistas“ redakcijos konsultantas, vyresnysis mokslinis redaktorius, 1987–1989 m. – Lietuvos reklamos agentūros vyriausias redaktorius, 1989–1991 m. – Meno darbuotojų susivienijimo „Mūza“ (vėliau pasivadinusio „Nuotaika“) valdybos pirmininko pavaduotojas. 1991–1994 m. savaitraščio „Baltijos birža“ redaktorius, 1994–1995 m. laikraščio „Litas“ korespondentas, 1995–2001 m. AB „Lietuvos kuras“ atstovas spaudai.

Nuo 1984 m. buvo Lietuvos rašytojų sąjungos narys.

 Kūryba 
Parašė keletą scenarijų dokumentiniams filmams, televizijos apybraižoms, daugybę scenarijų meninėms agitbrigadoms. Satyrinės prozos paskelbė periodiniuose leidiniuose „Pergalė“, „Šluota“, „Švyturys“, „Kalba Vilnius“, „Literatūra ir menas“, almanache „Devyni vilkai“ (1970 m.), rinkinyje „Satyra ir humoras mažajai scenai“. 

Išvertė gruzinų, latvių, rusų humoristinės literatūros. Jo satyrinei prozai būdingas buitinis realizmas, autoironija, pasišaipymas iš visuomenės ydų.Kazys Bagdonavičius. Rašyk.lt  Parašė pjesių.

 Bibliografija 
Scenarijai:
 Petraičių šeimoje, TV serialas, režisierė Galina Dauguvietytė.
 Sveika, Irena, TV serialas, režisierė Galina Dauguvietytė.
 Lietuvos kurortai, dokumentinis filmas.

Satyros rinkiniai:
 Vargas dėl ploto, Vilnius, Vaga, 1973 m.
 Diedelis: trumpos istorijos su potekstėm ir be. Vilnius, Vaga, 1978 m.
 Tabu: humoreskos, Vilnius, Vaga, 1981 m.
 Dialogai, Vilnius, Vaga, 1984 m.
 Nepykite, Vilnius, Vaga, 1987 m.

 Įvertinimas 
 1971 m. TSRS Žurnalistų sąjungos premija už TV pjesių ciklą „Petraičių šeimoje“.
 1986 m. Vinco Mickevičiaus-Kapsuko premija už knygą „Dialogai“.

 Šaltiniai 

Kategorija:Lietuvos rašytojai
Kategorija:Lietuvos žurnalistai